**“STIPRAIS UGUNSDZĒSĒJS”**

**sTARPTAUTISKIE noTEIKUMI**

MĒRĶI UN UZDEVUMI

1. „Stiprais ugunsdzēsējs” ugunsdzēsības sacensības (turpmāk – sacensības) sastāv no pieciem ar ugunsdzēsību saistītiem uzdevumiem.

**SACENĪBU NORISE**

1. **Individuālais dalībnieks** – sacensību dalībniekam jāveic visa distance, ieslēdzoties elpošanas aparātā, pilnā ekipējumā. Individuālie dalībnieki tiek iedalīti šādās vecuma kategorijās (atbilstoši vecumam sacensību dienā): *(ja atklājas ka vecums tiek norādīts neatbilstošs vecuma kategorijai, dalībnieks tiek diskvalificēts):*
   1. V 18 **–** vīrieši 18 līdz 29 gadi;
   2. V 30 – vīrieši 30 līdz 39 gadi;
   3. V 40 – vīrieši 40 gadi un vairāk;
   4. M – sievietes.
2. **Komandu stafete** – grupa sastāv no 3 līdz 5 komandas dalībniekiem, no kuriem katrs veic daļu distances, pabeidzot vienu no vingrinājumiem un nododot stafetes kociņu nākamā komandas dalībnieka rokās, kurš turpina pārvarēt distanci. Komandas dalībniekiem jābūt pilnā ekipējumā, ieskaitot saspiestā gaida aparātu ar balonu, bez sejas maskas.
3. Sacensību dalībnieki ir atbildīgi par starta secības pārzināšanu un viņiem pilnā ekipējumā jāatrodas pirmsstarta laukumā tad, kad iepriekšējie dalībnieki ir uz starta līnijas.
4. Sacensību dalībniekiem jāierodas starta laukumā, kad tie tiek izsaukti. Ja sacensību dalībnieks neparādās pēc trim publiski viņam adresētiem uzaicinājumiem, viņš tiek diskvalificēts.
5. Komandas un/vai individuālie sacensību dalībnieki, kas starta signāla brīdī nebūs gatavi, tiks diskvalificēti.
6. Distances posmu uzdevumu secību nav iespējams mainīt.
7. Par distances etapa izlaišanu, aprīkojuma laušanu vai nesportisku rīcību tiek piemērota diskvalifikācija.
8. Tikai distances tiesnesis var iejaukties sacensību dalībnieka darbībās vai vadīt tās.
9. Sacensību dalībniekiem jābūt gataviem, ka starp starta laikiem var nebūt pietiekoša laika, lai atjaunotos.
10. Ja uzdevumi netiek pabeigti sešu minūšu laikā, tad tiek fiksēts rezultāts "Nav ieskaitīts".
11. Distancē drīkst atrasties tikai distances personāls, tiesneši un tajā brīdī distanci pārvarošie sacensību dalībnieki. Par šī noteikuma pārkāpšanu sacensību dalībniekam vai komandai var tikt piemērots soda laiks (10 sekundes). Var tikt apsvērta arī diskvalifikācija.
12. Ja distances personāls vai pretinieks radījis traucēkļus, šo situāciju var risināt, samazinot uzrādīto rezultāta laiku, lai kompensētu traucēkļa izraisīto aizkavēšanos, vai arī piedāvāt otru iespēju veikt distanci.
13. Galvenais tiesnesis izšķir visus strīdus, kas attiecas uz soda laikiem u.c. pārpratumiem. Visi galvenā tiesneša lēmumi ir galīgi un neapstrīdami. Individuālo dalībnieku un komandu protesti jāiesniedz galvenajam tiesnesim nekavējoties. Protestus par citu dalībnieku/komandu iespējamiem pārkāpumiem iesniegt nedrīkst.

**SACENSĪBU DISTANCE**

1. **STARTS.**
   1. Starta laukums atrodas torņa pakājē un tā ir teritorija, kur dalībnieks uzsāk skrējienu.
   2. Sacensību dalībnieks nedrīkst aizskart nekādus citus rekvizītus, izņemot starta ekipējumu. Ja saskaņā ar sacensību dalībnieka viedokli kāds no rekvizītiem nav pienācīgi novietots, viņš pirms starta par to informē atbildīgo tiesnesi.
   3. Sacensību dalībnieki var piekārtot tikai šļūteņu saini, taču starp to un pamatu nedrīkst palikt atstarpe, kas lielāka par 2,54 cm. Ekipējums nevar būt sasvēries. *(Atbildīgais tiesnesis nosaka atbilstību un dod atļauju dalībniekam startēt)*
   4. Pēc ekipējuma sakārtošanas, dalībnieki atkāpjas no starta laukuma.
   5. Pēc tiesnešu uzaicinājuma sacensību dalībnieks dodas uz starta laukumu, kuru vairs nedrīkst atstāt.
   6. Sacensību dalībnieki ieņemot starta pozīciju līdz brīdim, kamēr atskan starta skaņas signāls, šļūteņu saini vairs nevar aizskart.
   7. Tiesneši pārliecinās par dalībnieku gatavību un dod starta signālu.
   8. Piemērojamie soda laiki:
      1. neiziešana laikā uz startu – diskvalifikācija;
      2. pāragrs starts – 5 sekundes;
      3. ekipējuma aizskaršana pirms atskanējis starta signāls – 5 sekundes;
      4. starta laukuma robežu atstāšana – 5 sekundes.
2. **DISCIPLĪNAS PIRMAIS POSMS - EKIPĒJUMA NEŠANA****.**

*Atskanot starta signālam, sacensību dalībnieks paņem ~19kg smago šļūteņu saini, kāpj augšā tornī un saini ievieto kastē, kas atrodas torņa augšējā platformā.*

* 1. Kāpjot augšā uz torni ir atļauts aizskart margas un izlaist pakāpienus.
  2. Šļūteņu saini var pārnēsāt ar jebkādiem paņēmieniem un tas jāievieto torņa augšējā platformā esošajā konteinerā.
  3. Ja sacensību dalībnieks neievieto šļūteņu saini kastē, soda laiks netiek piemērots, bet korekcijas var veikt tikai līdz nākošā uzdevuma uzsākšanai.
  4. Šļūteņa sainis nedrīkst aizskart torņa platformu.
  5. Šļūteņu saini var ievietot kastē tikai tad, kad vismaz viena dalībnieka pēda ir novietota uz augšējās platformas.
  6. Šļūteņu saini nevar izmantot par pakāpienu un tas nedrīkst nokrist no torņa.
  7. Piemērojamie soda laiki:
     1. priekšlaicīga šļūteņu saiņa ievietošana kastē (pēda nav uz augšējās platformas) – 2 sekundes;
     2. šļūteņu saiņa novietošana ārpus kastes – 2 sekundes;
     3. šļūteņu saiņa pieskaršanās torņa platformai – 2 sekundes;
     4. šļūteņu saiņa izmantošana par pakāpienu – 10 sekundes;
     5. šļūteņu saiņa nokrišana no torņa – diskvalifikācija.

1. **DISCIPLĪNAS OTRAIS POSMS - ŠĻŪTEŅU SAIŅA UZVILKŠANA UN NOKĀPŠANA NO TORŅA.**

*Dalībnieks atrodas torņa augšējā platformā un, izmantojot roku pamīšas kustības, augšā velk virvi ar ~19 kg smagu šļūteņu saini. Uzdevums ir pabeigts, kad šļūteņu sainis ir ielikts torņa augšējā platformā esošajā kastē. Pēc tam sacensību dalībnieks dodas lejā, neizlaižot nevienu pakāpienu.*

* 1. Velkot augšā šļūteņu saini, dalībniekam jāatrodas uz torņa platformas, nevar pakāpties.
  2. Neviena šļūteņu saiņa daļa nedrīkst pieskarties kastes sieniņai no ārpuses. Šļūteņu saiņa novietojumu kastē var izlabot tikai līdz nākošā uzdevuma izpildes sākumam.
  3. Par kontroles zudumu pār šļūteņu saini, kā rezultātā tas nokrīt par vairāk kā vienu torņa stāvu, ripo pa kāpnēm vai traucē otram dalībniekam, tiek piešķirta diskvalifikācija. Nokritušu šļūteņu saini nevar vēlreiz vilkt augšā.
  4. Pēc šļūteņu saiņa ievietošanas kastē, sacensību dalībnieks nokāpj pa kāpnēm. Kāpjot lejā no torņa, sacensību dalībniekam jāuzkāpj uz katra pakāpiena un ar rokām visu laiku jāsatver margas. Nekontrolētas paslīdēšanas gadījumā soda laiku aprēķina atbilstoši kļūmīgo kāpņu laidumu skaitam, nevis paslīdēšanas reižu skaitam. Piemēram, ja sacensību dalībnieks paslīdējis uz viena, diviem, trim utt. pakāpieniem vienā un tajā pašā kāpņu laidumā, tas veido vienu soda laiku. Katra atkārtošanās nākamajā kāpņu laidumā/os veido nākošo soda laiku. *(Nekontrolētu paslīdēšanu nosaka tiesnesis)*
  5. Piemērojamie soda laiki:
     1. šļūteņu saiņa nokrišana par vairāk kā vienu torņa stāvu – diskvalifikācija;
     2. šļūteņu saiņa pieskaršanās torņa platformai – 2 sekundes;
     3. šļūteņu saiņa nokrišana no torņa vai ripošana pa kāpnēm – diskvalifikācija;
     4. šļūteņu saiņa pieskaršanās otram sacensību dalībniekam – diskvalifikācija;
     5. izlaists pakāpiens dodoties lejā no torņa – 2 sekundes par katru pakāpienu;
     6. nekontrolēta paslīdēšana, kāpjot lejā no torņa – 2 sekundes par kāpņu laidumu.

1. **DISCIPLĪNAS TREŠAIS POSMS - SPĒKA PĀRBAUDE.**

*Pēc nokāpšanas no torņa sacensību dalībnieks dodas pie spēka pārbaudes mašīnas (Keiser Force Machine) un, stāvot ar abām pēdām uz tās, ar āmuru sitot, virza sliedi līdz noteiktai atzīmei.*

* 1. Nav pieļaujama sliedes stumšana, satveršana vai ķeksēšana. Tai var pieskarties tikai ar āmura galvu. Abām sacensību dalībnieka rokām jāatrodas uz āmura roktura.
  2. Pēc tam āmurs jānovieto uz norādītā paklāja - jebkurai āmura daļai jāpieskaras paklājam. Ja sacensību dalībnieks nepareizi novienot āmuru, viņš to var labot līdz nākošā uzdevuma uzsākšanai.
  3. Ja sacensību dalībnieks zaudē kontroli pār āmuru pirms uzdevuma pabeigšanas un āmurs nokļūst ārpus dalībnieka rokām, sacensību dalībnieks tiek diskvalificēts.
  4. Piemērojamie soda laiki:
     1. par katru sitienu ar āmura rokturi pa sliedi – 5 sekundes;
     2. par katriem 2,5 cm, kurus sliede nav aizsista līdz noteiktai atzīmei – 2 sekundes;
     3. sliedes stumšana, satveršana vai ķeksēšana – 5 sekundes;
     4. neviena āmura daļa nesaskaras ar paklāju – 2 sekundes;
     5. sišana pa sliedi, ja abas pēdas neatrodas uz spēka pārbaudes mašīnas perforētajām daļām – 5 sekundes par pirmo sitienu, diskvalifikācija – par otro;
     6. kontroles zudums pār āmuru – diskvalifikācija.

1. **DISCIPLĪBAS CETURTAIS POSMS - ŠĶĒRŠĻU JOSLAS PĀRVARĒŠANA UN ŠĻŪTENES NOGĀDĀŠANA****.**

*Sacensību dalībniekam jāpārvar šķēršļu distance, jāpaceļ ar ūdeni pilna šļūtene un jāvelk to taisni caur kustīgām durvīm, jātrāpa ar ūdens strūklu pa mērķi to apgāžot, tad jāaizver stobrs un jānovieto tas uz paklāja.*

* 1. Sacensību dalībniekam pārvarot distanci, nedrīkst izlaist un notriekt nevienu norobežojumu-konusu (ieskaitot mērķi).
  2. Sacensību dalībnieks paceļ ar ūdeni pilnu šļūteņu līniju ar stobru un velk to taisni noteikto distanci. Kad stobrs šķērso kustīgos vārtus, sacensību dalībnieks atver stobru, raida ūdens strūklu pa mērķi līdz tas nokrrīt, noslēdz stobru un novieto to uz zemes.
  3. Ja stobrs nav noslēgts pirms tā nolikšanas, sacensību dalībniekam jāiet atpakaļ un tas jānoslēdz līdz nākošā uzdevuma izpildei. Ja to izdara tiesneši, tad tiek piemērots 2 sekunžu soda laiks.
  4. Ja stobrs atveras pēc tam, kad tas atsities pret zemi, soda laiks netiek piešķirts, un sacensību dalībnieks drīkst doties uz nākošo uzdevumu.
  5. Piemērojamie soda laiki:
     1. šķēršļa izlaišana vai notriekšana – 5 sekundes par katru;
     2. šļūtenes neaizvilkšana noteiktajā attālumā – 10 sekundes;
     3. stobra priekšlaicīga atvēršana – 2 sekundes;
     4. mērķa nenotriekšana – 10 sekundes;
     5. kļūdīšanās, nenovietojot šļūteņu stobru uz paklāja – 10 sekundes;
     6. šļūteņu stobrs nav noslēgts pēc nolikšanas – 2 sekundes.

1. **DISCIPLĪNAS PIEKTAIS POSMS – CIETUŠĀ GLĀBŠANA****.**

*Manekena pārvietošana līdz finišam. Laiks finišā tiek fiksēts, kad gan sacensību dalībnieks, gan manekens pilnībā šķērsojuši finiša līniju.*

* 1. Sacensību dalībnieki paceļ manekenu un atmuguriski velk līdz finišam. Manekena nešana, turēšana vai vilkšana aiz galvas vai kakla ir aizliegta.
  2. Ja kāds no sacensību dalībniekiem šķērso distances centrālo norobežojumu (t.i., iziet ārpus savas joslas) vai satver manekenu aiz drēbēm vai piederumiem tiek piešķirtas piecas sekundes soda laika.
  3. Jebkāda saskarsme ar pretinieku tiek sodīta ar diskvalifikāciju.
  4. Laika skaitīšana tiek pārtraukta, kad sacensību dalībnieks un manekens pilnībā šķērsojuši finiša līniju.
  5. Par krišanu jebkurā trases vietā soda laiks netiek piešķirts.
  6. Tiesnesis pēc saviem ieskatiem var apturēt jebkuru no sacensību dalībniekiem, kas pēc viņa ieskatiem atrodas bīstamā un nedrošā stāvoklī.
  7. Piemērojamie soda laiki:
     1. manekena nešana –10 sekundes;
     2. iziešana ārpus savas joslas – 5 sekundes;
     3. pretinieka aizskaršana – diskvalifikācija;
     4. manekena satveršana aiz drēbēm vai piederumiem – 5 sekundes;
     5. manekena turēšana vai vilkšana aiz galvas vai kakla – 10 sekundes;
     6. dalībnieks ir finišējis, bet manekena papēži netika pāri finiša līnijai – 2 sekundes.

**KOMANDU SACENSĪBAS NORISE**


1. Komandu sacensību norisē tiek piemēroti visi attiecībā uz individuālajiem sacensību dalībniekiem minētie noteikumi, kā arī:
   1. Stafetes kociņam jāatrodas pie tā komandas dalībnieka, kurš izpilda manevru. Stafetes kociņš jānodod no rokas rokā. Sacensību dalībnieki var izvēlēties nolikt stafetes kociņu, kad tie nomainījušies, taču tam pašam dalībniekam kociņš jāpaceļ pirms nākamā manevra uzsākšanas. Kontroles zudums pār stafetes kociņu (piemēram, aizmirsies to pacelt) aptur komandas tālāko virzību, kamēr manevru izpildošais komandas dalībnieks atdabū to atpakaļ.
   2. Komandas, kurās ir mazāk par pieciem dalībniekiem, drīkst uzticēt vienam no dalībniekiem vairāku manevru izpildi vai arī cits dalībnieks drīkst būt pa vidu starp manevriem. Jebkurā gadījumā stafetes nodošana jāizpilda atbilstoši šiem noteikumiem. Stafetes kociņa padošana tālāk var notikt tikai vienā no piecām tam paredzētajām vietām distancē:
      1. ***Pirmā stafetes nodošanas zona*.** Stafetes nodošana iespējama torņa virsotnē pēc šļūteņu saiņa ielikšanas kastē, un sacensību dalībniekam ar abām kājām jāatrodas uz augšējas platformas. Stafetes kociņu saņēmušā sacensību dalībnieka vienai rokai jāatrodas uz torņa augšējās margas, īkšķim jābūt redzamam. Sacensību dalībnieks nedrīkst satvert augšā velkamo virvi vai atlaist margas, pirms saņēmis stafetes kociņu (nejauša saskare ar virvi, ja dalībnieks tobrīd turas pie torņa margām, netiek sodīta). Otrā nomainīšanās torņa virsotnē iespējama pēc tam, kad otrais sacensību dalībnieks pabeidzis šļūteņu saiņa uzvilkšanas manevru. Šajā nomaiņā iesaistītajām pusēm jāatrodas uz augšējās torņa platformas.
      2. ***Otrā stafetes nodošanas zona*** ir pēc nokāpšanas no torņa un pirms uzdevuma izpildes ar spēka pārbaudes mašīnu.
      3. ***Trešā stafetes nodošanas zona***ir jebkurā vietā starp spēka pārbaudes mašīnu, kad āmurs nolikts uz paklāja, un pirmo šķērsli. Sacensību dalībniekam ir jānovieto āmurs, jāpaņem stafetes kociņš un jānodod tas nākamajam sacensību dalībniekam.
      4. ***Ceturtā stafetes nodošanas zona***irpirms līnijas pie beidzamā šķēršļa. Saņemošā sacensību dalībnieka pēdām nedrīkst būt nekāda kontakta ar līniju vai laukumu aiz līnijas, kamēr notiek nomaiņa. Nedrīkst būt kontakts ar stobru vai šļūtenes līniju, kamēr pie sacensību dalībnieka ir stafetes kociņš.
      5. ***Piektā nomainīšanās zona***ir pēc mērķa notriekšanas, stobra aizvēršanas un tā nolikšanas uz paklāja, bet pirms došanās uz cietušā glābšanas posmu. Stafetes kociņu nododošais dalībnieks ir vienīgais, kas var aizvērt stobru un nolikt to lejā. Sacensību dalībnieks nedrīkst aizskart manekenu, kamēr tiek nodots stafetes kociņš.
   3. Piemērojamie soda laiki. Papildus individuālajā distancē piemērojamiem soda laikiem, stafetē soda laiki vai diskvalifikācija tiek piešķirta par:
      1. pāragra nomainīšanās (t.i., jebkāda piederuma vai rekvizīta aizskaršana, ieskaitot šļūteņu saiņa, virves, āmura, šļūtenes stobra, manekena) pirms stafetes kociņa nodošanas – 2 sekundes;
      2. komandas dalībniekam nevar sniegt nekādu palīdzību tās pašas komandas dalībnieks. Katrs šāds pārkāpums (t.i., ja komandas dalībnieks izpildot uzdevumu, nomet stafetes kociņu, viņš ir vienīgais, kurš drīkst to pacelt) – 5 sekundes;
      3. ja stafetes kociņš nokrīt pa torņa kāpnēm, bet paliek tornī, tad sacensību dalībniekam, kas to nometis, stafetes kociņš ir jāpaceļ. Jebkāda objekta izkrišana ārpus torņa (t.sk., stafetes kociņš, sainis vai ekipējums) – diskvalifikācija;
      4. norobežojuma šķērsošana (t.i., iziešana ārpus joslas) – 5 sekundes;
      5. saskare ar pretinieku komandu – diskvalifikācija. Cietusī komanda var startēt atkārtoti, ja vēlas. Tad ieskaitīts tiek atkārtotā mēģinājuma laiks.
2. Stafetes dalībnieku aizstāšana un/vai starta secības maiņa traumas, slimības vai maiņas dēļ nav atļauta pēc tam, kad pirmā komanda ir devusies distancē. Komanda var samazināt tās dalībnieku skaitu.

**EKIPĒJUMS**

1. Sacensību dalībnieki indivuduālajā startā lieto elpošanas aparātu un sejas masku ieslēdzoties tajā, bet komandu distancē – tikai elpošanas aparātu, tajā neieslēdzoties.
2. Sacensību dalībniekam distances laikā nedrīkst beigties gaiss elpošanas aparātā.
3. Jebkāda apzināta vai ļaunprātīga sacensību ekipējuma bojāšana tiek sodīta ar diskvalifikāciju un zaudējumu atlīdzināšanu.
4. Sacensību organizatori nenodrošina elpošanas aparātus un sejas maskas.
5. Visiem sacensību dalībniekiem jāvelk savs ugunsdzēsēju aizsargtērps un ekipējums – ķivere, jaka, bikses, cimdi un zābaki. Tiem jābūt lietošanas kārtībā, akceptētiem kā derīgiem ugunsdzēsēju darbā. *(Josta, kapuce un pasega nav nepieciešama.)*
6. Distances laikā nedrīkst pazaudēt ekipējumu, elpošanas aparāta un pārējā aprīkojuma/apģērba elementus. Ja tie nokrīt, sacensību dalībniekam tie jāpaceļ un jāuzvelk atpakaļ pirms distances turpināšanas. Ja tie netiek pacelti, seko diskvalifikācija.
7. Ja sacensību laikā vai pēc tām tiek atklāts, ka sacensību dalībnieka individuālie aizsardzības līdzekļi neatbilst noteiktajām prasībām, dalībnieks tiek diskvalificēts un viņa rezultāts anulēts.
8. Jautājumi par piemērotību un atbilstību jāadresē atbildīgajiem tiesnesim ekipējuma pārbaudes laikā pirms sacensību sākuma.
9. Līmlentes vai citi redzami pārveidojumi nav pieļaujami.
10. Jakai un bisksēm *(ugunsdzēsības aizsargtērps),* jābūt ar pretuguns aizsardzību, ar EN469 noteikto marķējumu vai ekvivalentu, jānosedz aizsargājamās ķermeņa daļas. Apkaklēm jābūt redzamām *(nevis sabāztām apakšā)*.
11. Bikšu galiem jānosedz zābaku augšējās malas.
12. Zābakiem jābūt ar pretuguns aizsardzību, ar EN15090 noteikto marķējumu vai ekvivalentu.
13. Cimdiem jābūt ar pretuguns aizsardzību, ar EN659 noteikto marķējumu vai ekvivalentu.
14. Ķiverēm jābūt ar oriģinālo aizsardzības spēju un polsterējumu, ar EN443 noteikto marķējumu vai ekvivalentu. Ķiveru dekorējumi ir pieļaujami.
15. Atbildīgie tiesneši var pārbaudīt visu aizsargtērpu un ekipējumu, pirms sacensību dalībniekam atļaut piedalīties sacensībās. Tiesnešu lēmumi ir galīgi un neapstrīdami.
16. Pārkāpums jānovērš pirms došanās distancē vai arī notiek diskvalifikācija – atkarībā no pārkāpuma smaguma *(lēmumu pieņem tiesnesis).*

*1.pielikums*

Sacensību “Stiprais ugunsdzēsējs” shēma



*2.pielikums*

**Sacensību „Stiprais ugunsdzēsējs” individuālo skrējienu pieteikums**

|  |  |  |  |  |  |
| --- | --- | --- | --- | --- | --- |
| Nr. p.k. | Vārds | Uzvārds | Vecums *(sacensību dienā)* | Komandas nosaukums *(pārstāvētā struktūrvienība)* | Vecuma kategorija *(V18, V30,*  *V40, M)* |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |
| 6 |  |  |  |  |  |
| 7 |  |  |  |  |  |
| 8 |  |  |  |  |  |
| 9 |  |  |  |  |  |
| 10 |  |  |  |  |  |
| 11 |  |  |  |  |  |
| 12 |  |  |  |  |  |

**Sacensību „Stiprais ugunsdzēsējs” komandu skrējiena pieteikums**

|  |  |  |  |  |
| --- | --- | --- | --- | --- |
| Nr. p.k. | Vārds | Uzvārds | Vecums *(sacensību dienā)* | Komandas nosaukums  *(pārstāvētā struktūrvienība)* |
| 1 |  |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |